
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 120 

21 Ιανουάριου 2015 

Το παρόν ΦΕΚ επανεκτυπώθηκε λόγω παράλειψης της αίτησης στο θέμα (3) 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός δείγματος ελέγχου υποθέσεων ηλε- 

κτροδότησης ακινήτων. 1 

Ανάθεση διενέργειας φορολογικού ελέγχου. 2 

Θέση εμπορευμάτων σε ελεύθερη κυκλοφορία με 
απαλλαγή από ΦΠΑ και άμεση αποστολή σε άλλο 
Κράτος Μέλος της Ε.Ε. 3 


ΑΠΟΦΑΣΕΙ Σ 

Αριθμ. ΔΕΛ Β 1003746 ΕΞ 2015 (1) 

Καθορισμός δείγματος ελέγχου υποθέσεων 
ηλεκτροδότησης ακινήτων. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 


1. Τις διατάξεις των άρθρων 35 και 36 του ν. 2238/1994 
(ΦΕΚ Α' 151), όπως ίσχυαν. 

2. Τις διατάξεις της παραγράφου 2 του άρθρου 8 
του Ν. 1882/1990 (ΦΕΚ Α' 43), όπως τροποποιήθηκαν και 
συμπληρώθηκαν με τις διατάξεις του άρθρου 53 του 
Ν. 2065/1992 (ΦΕΚ Α' 113). 

3. Τις διατάξεις της παραγράφου 3 του άρθρου 12 του 
Ν. 3052/2002 (ΦΕΚ Α' 221). 

4. Τις διατάξεις της αριθ. 1137140/2439/ΠΟΛ. 1277/ 
5.12.1994 (ΦΕΚ Β' 936/19.12.1994) απόφασης των Υπουρ¬ 
γών Οικονομικών και ΠΕ.ΧΩ.Δ.Ε., όπως ισχύει. 

5. Τις διατάξεις της αριθ. 1044713/9Θ2/Α0012/ΠΟΛ. 
1163/22.5.2002 απόφασης του Υπουργού Οικονομίας και 
Οικονομικών «Διαδικασία χορήγησης βεβαίωσης ηλε¬ 
κτροδότησης ακινήτων». 

6. Την αριθ. 1062473/16Θ2/ΔΕ-Α/ΠΟΛ. 1202/26.7.2002 
Εγκύκλιο Διαταγή «Διαδικασία ηλεκτροδότησης ακινή¬ 
των», κατ’ εφαρμογή των διατάξεων της παραγράφου 
2 του άρθρου 8 του Ν. 1882/1990, όπως ισχύει. 

7. Την αριθ. 1082475/1754/ΔΕ-Α/30.07.2008 Απόφαση 
του Υπουργού Οικονομίας και Οικονομικών «Καθορισμός 
του δείγματος ελέγχου των υποθέσεων ηλεκτροδότη¬ 
σης ακινήτων». 

8. Τις διατάξεις της περίπτωσης 2 της υποπαρα- 
γράφου Ε.2 της παραγράφου Ε' του άρθρου πρώ¬ 


του του Ν. 4093/2012, όπως ισχύει και την αριθ. ΔδΑ 
1015213ΕΞ2013/28.1.2013 (Φ.Ε.Κ. Β' 130 και 372) απόφα¬ 
ση του Υπουργού Οικονομικών και του Υφυπουργού 
Οικονομικών «Μεταβίβαση αρμοδιοτήτων στον Γενικό 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών», όπως τροποποιήθηκε, 
συμπληρώθηκε και ισχύει. 

9. Την αριθ. ΔδΑ 1036682ΕΞ2014/25.2.2014 (Φ.Ε.Κ. 478Β') 
απόφαση Γ ενικού Γ ραμματέα Δημοσίων Εσόδων του 
Υπουργείου Οικονομικών «Μεταβίβαση αρμοδιοτήτων 
και εξουσιοδότηση υπογραφής "Με εντολή Γενικού 
Γραμματέα Δημοσίων Εσόδων" σε όργανα της Φορο¬ 
λογικής Διοίκησης». 

10. Την αριθ. 20/25.06.2014 (Υ.Ο.Δ.Δ. - ΦΕΚ 360) Πράξη 
του Υπουργικού Συμβουλίου «Επιλογή και Διορισμός 
Γ ενικού Γ ραμματέα της Γ ενικής Γ ραμματείας Δημοσίων 
Εσόδων του Υπουργείου Οικονομικών». 

11. Την ανάγκη καθορισμού δείγματος ελέγχου των 
υποθέσεων για τις οποίες κατά τα έτη 2008 έως 2013 και 
χορηγήθηκε άμεσα η βεβαίωση ή θεωρήθηκε η υπεύθυνη 
δήλωση του ηλεκτρολόγου εγκαταστάτη, με σκοπό τη 
διευκόλυνση των φορολογουμένων για τη σύνδεση του 
ακινήτου τους με τη Δ.Ε.Η., χωρίς να ελεγχθούν τα δι- 
καιολογητικά και οι υποθέσεις αυτές, όπως προβλέπεται 
από τις σχετικές διατάξεις. 

12. Την με αριθ. πρωτ. 2/2013'Εκθεση Εσωτερικού Ελέγ¬ 
χου (οριστική). 

13. Ότι η απόφαση αυτή δεν προκαλεί δαπάνη σε 
βάρος του Κρατικού Προϋπολογισμού, αποφασίζουμε: 

1. Καθορίζουμε τα κριτήρια και τις λεπτομέρειες επι¬ 
λογής του δείγματος ελέγχου των υποθέσεων για τις 
οποίες χορηγήθηκε από 1.1.2008 μέχρι 31.12.2013 από 
την αρμόδια δημόσια οικονομική υπηρεσία βεβαίωση 
για την ηλεκτροδότηση ακινήτων με οικοδομική άδεια 
από την 1.1.1995 και μετά, σύμφωνα με τις διατάξεις των 
άρθρων 35 και 36 του Ν. 2238/1994 και της 1137140/2439/ 
ΠΟΑ. 1277/5.12.1994 απόφασης των Υπουργών Οικονομι¬ 
κών και ΠΕ.ΧΩ.ΔΕ. καθώς και των υποθέσεων ακινήτων 
με οικοδομική άδεια μέχρι 31.12.1994 και των λοιπών 
υποθέσεων για τις οποίες θεωρήθηκε από την αρμόδια 
δημόσια οικονομική υπηρεσία επίσης από 1.1.2008 μέχρι 
31.12.2013 η υπεύθυνη δήλωση του ηλεκτρολόγου εγκα- 
ταστάτη, σύμφωνα με τις διατάξεις της παραγράφου 2 
του άρθρου 8 του Ν. 1882/1990, όπως ισχύουν, ως εξής: 

α) Υπάγονται στο δείγμα και ελέγχονται οι υποθέσεις 
ακινήτων με επιφάνεια άνω των εκατόν ογδόντα (180) 

τ.μ. που ανεγέρθηκαν από τον ιδιώτη-ιδιοκτήτη. Εξαιρε¬ 
τικά, εφόσον πρόκειται για αυθαίρετα που ανεγέρθηκαν 
από τον ιδιώτη -ιδιοκτήτη, είτε αυτά έχουν νομιμοποιη¬ 
θεί είτε έχει εγκριθεί αρμοδίως η ηλεκτροδότηση τους, 
οι οικείες υποθέσεις υπάγονται στο δείγμα και ελέγχο¬ 
νται, εφόσον η επιφάνεια του ακινήτου υπερβαίνει τα 
εκατόν είκοσι (120) τ.μ. 

Οι κατά τα προηγούμενα εδάφια υποθέσεις ελέγ¬ 
χονται εφόσον η βεβαίωση για την ηλεκτροδότηση 
χορηγήθηκε ή η υπεύθυνη δήλωση του ηλεκτρολόγου 
εγκαταστάτη θεωρήθηκε: 

αα) εντός του έτους 2008 και ο αριθμός φορολογικού 
Μητρώου του υπόχρεου λήγει στο 7 
αβ) εντός του έτους 2009 και ο αριθμός φορολογικού 
Μητρώου του υπόχρεου λήγει στο 1 
αγ) εντός του έτους 2010 και ο αριθμός φορολογικού 
Μητρώου του υπόχρεου λήγει στο 4 
αδ) εντός του έτους 2011 και ο αριθμός φορολογικού 
Μητρώου του υπόχρεου λήγει στο 2 
αε) εντός του έτους 2012 και ο αριθμός φορολογικού 
Μητρώου του υπόχρεου λήγει στο 5 
αστ) εντός του έτους 2013 και ο αριθμός φορολογικού 
Μητρώου του υπόχρεου λήγει στο 9 
Επί υποθέσεων για τις οποίες συντρέχουν οι ανωτέρω 
προϋποθέσεις του έτους χορήγησης της βεβαίωσης 
ηλεκτροδότησης ή θεώρησης της υπεύθυνης δήλωσης 
του ηλεκτρολόγου εγκαταστάτη και του αριθμού του 
φορολογικού Μητρώου του υπόχρεου, εφόσον εντός 
του ίδιου έτους χορηγήθηκε βεβαίωση ή θεωρήθηκε 
υπεύθυνη δήλωση για την ηλεκτροδότηση περισσότε¬ 
ρων του ενός ακινήτων του ίδιου υπόχρεου, τότε λαμ- 
βάνεται υπόψη το σύνολο της επιφάνειας όλων γενικά 
των εν λόγω ακινήτων και ελέγχονται οι αντίστοιχες 
υποθέσεις όλων των ακινήτων αυτών, αν το παραπάνω 
σύνολο υπερβαίνει τα εκατόν ογδόντα (180) τ.μ. ή αν η 
συνολική επιφάνεια ειδικά των αυθαιρέτων υπερβαίνει 
τα εκατόν είκοσι (120) τ.μ. 

β) Υπάγονται στο δείγμα και ελέγχονται οι υποθέσεις 
ακινήτων τα οποία ανεγέρθηκαν από επιχειρήσεις ανέ¬ 
γερσης και πώλησης οικοδομών, ανεξάρτητα από την 
επιφάνεια τους και εφόσον συντρέχουν οι πιο πάνω 
προϋποθέσεις του έτους χορήγησης της βεβαίωσης 
ηλεκτροδότησης ή θεώρησης της υπεύθυνης δήλωσης 
του ηλεκτρολόγου εγκαταστάτη και του αριθμού του 
φορολογικού Μητρώου του υπόχρεου, εξαιρουμένων 
των υποθέσεων που αφορούν ακίνητα των οποίων η 
παράδοση υπάγεται σε Φ.Π.Α. σύμφωνα με τις διατάξεις 
του άρθρου 6 του Κώδικα Φ.Π.Α. (Ν. 2859/2000). 

γ) Στις περιπτώσεις που η οικοδομή ανήκει σε περισ¬ 
σότερους του ενός ιδιώτες-ιδιοκτήτες ή ανεγέρθηκε 
από περισσότερες της μιας επιχειρήσεις ανέγερσης και 
πώλησης οικοδομών, ελέγχεται ολόκληρη η υπόθεση, 
εφόσον ο αριθμός του φορολογικού Μητρώου ενός εκ 
των ιδιωτών - ιδιοκτητών ή μιας εκ των επιχειρήσεων 
λήγει στα παραπάνω ψηφία και υπάγεται στο δείγμα. 

2. Ανεξάρτητα από τα κριτήρια της προηγούμενης πα¬ 
ραγράφου και του χρόνου χορήγησης από την αρμόδια 
δημόσια οικονομική υπηρεσία βεβαίωσης για την ηλε¬ 
κτροδότηση του ακινήτου ή θεώρησης της υπεύθυνης 
δήλωσης του ηλεκτρολόγου εγκαταστάτη, ελέγχονται 
οι υποθέσεις για τις οποίες κρίνεται πλήρως αιτιολο¬ 
γημένα από τον προϊστάμενο της αρμόδιας δημόσιας 
οικονομικής υπηρεσίας ότι πρέπει να διενεργηθεί έλεγ¬ 


χος λόγω ύπαρξης συγκεκριμένων στοιχείων που τον 
επιβάλλουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2015 

Η Γενική Γραμματέας 
Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 
-♦- 

Αριθμ. ΔΕΛ Β 1002994 ΕΞ 2015 (2) 

Ανάθεση διενέργειας φορολογικού ελέγχου. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1,2, και 4 του άρθρου 
3 του Ν. 2343/1995 (ΦΕΚ Α' 211), όπως ισχύει. 

2. Τ ις διατάξεις της παραγράφου 12 του άρθρου 8 του 
Ν. 2873/2000 (ΦΕΚ Α' 285). 

3. Τις διατάξεις του Π.Δ. 111/2014 «Οργανισμός του 
Υπουργείου Οικονομικών». 

4. Τις διατάξεις του Π.Δ. 280/1997 (ΦΕΚ Α' 203), με 
τις οποίες καθορίσθηκε το οργανωτικό πλαίσιο των 
Ελεγκτικών Κέντρων. 

5. Τ ις διατάξεις της παραγράφου 2 του άρθρου 34 του 
Ν. 4141/2013 (Φ.Ε.Κ. 81 Α'). 

6. Τις διατάξεις της περίπτωσης 2 της υποπαρα- 
γράφου Ε.2 της παραγράφου Ε' του άρθρου πρώ¬ 
του του ν.4093/2012, όπως ισχύει και την αριθ. Δ6Α 
1015213ΕΞ2013/28.1.2013 (Φ.Ε.Κ. Β' 130/28.1.2013) απόφα¬ 
ση του Υπουργού Οικονομικών και του Υφυπουργού 
Οικονομικών «Μεταβίβαση αρμοδιοτήτων στον Γ ενικό 
Γ ραμματέα της Γ ενικής Γ ραμματείας Δημοσίων Εσόδων 
του Υπουργείου Οικονομικών». 

7. Την αριθ. Δ6Α 1036682ΕΞ2014/25.2.2014 (Φ.Ε.Κ. 478Β') 
απόφαση Γ ενικού Γ ραμματέα Δημοσίων Εσόδων του 
Υπουργείου Οικονομικών «Μεταβίβαση αρμοδιοτήτων 
και εξουσιοδότηση υπογραφής “Με εντολή Γενικού 
Γραμματέα Δημοσίων Εσόδων” σε όργανα της Φορο¬ 
λογικής Διοίκησης, όπως ισχύει. 

8. Την αριθ. Πράξη 20 της 25.6.2014 (Φ.Ε.Κ. 360 Υ.Ο.Δ.Δ.) 
«Επιλογή και διορισμός Γενικού Γραμματέα της Γενι¬ 
κής Γραμματείας Δημοσίων Εσόδων του Υπουργείου 
Οικονομικών». 

9. Το αριθ. πρωτ. 65004/3.12.2014 έγγραφο της Δ.Ο.Υ. 
Φ.Α.Ε. Αθηνών. 

10. Ότι η απόφαση αυτή δεν προκαλεί δαπάνη σε 
βάρος του Κρατικού Προϋπολογισμού, αποφασίζουμε: 

Α. Αναθέτουμε στον Προϊστάμενο του Κέντρου Ελέγ¬ 
χου Μεγάλων Επιχειρήσεων (Κ.Ε.ΜΕ.ΕΠ.) τη διενέργεια 
μερικού φορολογικού ελέγχου για επιστροφή Φ.Π.Α. της 
χρονικής περιόδου 1.4.2014 - 30.9.2014 της επιχείρησης 
«ΕΛΛΗΝΙΚΑ ΠΕΤΡΕΛΑΙΑ Α.Ε.» (Α.Φ.Μ. 094049864) καθώς 
και τη διενέργεια μερικού φορολογικού ελέγχου για 
επιστροφή Φ.Π.Α. της χρονικής περιόδου 1.1.2014-31.7.2014 
της επιχείρησης «ΕΚΟ ΑΒΕΕΠ» (Α.Φ.Μ. 094461418). 

Β. Στο παραπάνω Ελεγκτικό Κέντρο ανατίθεται η έκ¬ 
δοση των οικείων καταλογιστικών πράξεων, η βεβαίωση 
και είσπραξη των φόρων, τελών, εισφορών, προστίμων 
και λοιπών επιβαρύνσεων, η λήψη διασφαλιστικών μέ¬ 
τρων καθώς και κάθε άλλη οφειλόμενη ενέργεια που 
προβλέπεται από την κείμενη νομοθεσία, η λήψη όλων 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1149 


των προβλεπόμενων μέτρων είσπραξης σε βάρος των 
οφειλετών και των περιουσιακών στοιχείων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2015 

Η Γενική Γραμματέας 
Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

-♦- 

Αριθμ. ΠΟΑ. 1006 (3) 

Θέση εμπορευμάτων σε ελεύθερη κυκλοφορία με απαλ¬ 
λαγή από ΦΠΑ και άμεση αποστολή σε άλλο Κρά¬ 
τος Μέλος της Ε.Ε. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. τις διατάξεις των άρθρων 2, 3, 4, 5,7,10,17,20, 23,28, 
35, 36, 38, 55 και 60 του Ν. 2859/2000 «Κύρωση Κώδικα 
ΦΠΑ» (ΦΕΚ Α' 248/07.11.2000), όπως ισχύει, 

2. τις διατάξεις της οδηγίας αριθ. 2006/112/ΕΚ του 
Συμβουλίου σχετικά με το κοινό σύστημα του φόρου 
προστιθεμένης αξίας (Γ 347/11.12.2006), όπως ισχύει, 

3. τις διατάξεις του Κοινοτικού Τελωνειακού Κώδικα 
καν. (ΕΟΚ) αριθ. 2913/92 του Συμβουλίου (1302/19.10.1992), 
όπως ισχύει, 

4. τις διατάξεις εφαρμογής του Κοινοτικού Τελωνει¬ 
ακού Κώδικα καν. (ΕΟΚ) αριθ. 2454/93 της Επιτροπής 
(I 253/11.10.1993), όπως ισχύει, 

5. τις διατάξεις του Εθνικού Τελωνειακού Κώδικα 
Ν. 2960/2001 (ΦΕΚ Α' 265/22.11.2001), όπως ισχύει και 
ιδίως του άρθρου 33 παρ. 3α, 

6. τις διατάξεις της αριθ. ΠΟΑ. 1281/26.08.1993 Α.Υ.Ο. 
(ΦΕΚ/700/Β'/09.09.1993) σχετικά με τους όρους και τις 
προϋποθέσεις ορισμού φορολογικού αντιπροσώπου από 
υποκείμενους εγκατεστημένους εκτός Ελλάδος καθώς 
και τα δικαιώματα και υποχρεώσεις αυτών και ειδικό¬ 
τερα την παράγραφο 3 του άρθρου 7, 

7. τις διατάξεις του Π.Δ. 63/2005 (ΦΕΚ Α' 98/22.04.2005) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα», 

8. την αριθ. Δ6Α 1015213 ΕΞ/28.01.2013 (ΦΕΚ 130/Β7 
28.01.2013) απόφαση του Υπουργού Οικονομικών και 
του Υφυπουργού Οικονομικών περί μεταβίβασης αρ¬ 
μοδιοτήτων στον Γ ενικό Γ ραμματέα Δημοσίων Εσόδων 
του Υπουργείου Οικονομικών, όπως συμπληρώθηκε με 
την αριθ. Δ6Α 1196756 ΕΞ/24.12.2013 Α.Υ.Ο. (ΦΕΚ 3317/ 
Β'/27.12.2013), 

9. την αριθ. Τ. 10440/1923/Α0019/24.11.1993 Α.Υ.Ο (ΦΕΚ 
885/Β'/06.12.1993), όπως ισχύει και την αριθ. 5014486/1716/ 
Α0019/07.04.2009 Α.Υ.Ο. (ΦΕΚ 736/Β'/22.04.2009), όπως 
ισχύει, περί θέσπισης διαδικασίας θέσης εμπορευμάτων 
σε ελεύθερη κυκλοφορία με απαλλαγή από το φόρο 
προστιθεμένης αξίας και άμεση αποστολή σε άλλο 
Κράτος Μέλος της Ε.Ε., 

10. την ανάγκη αναμόρφωσης του κανονιστικού πλαι¬ 
σίου που διέπει τη διαδικασία θέσης εμπορευμάτων σε 
ελεύθερη κυκλοφορία με απαλλαγή από ΦΠΑ και άμεση 
αποστολή σε άλλο Κράτος Μέλος της Ε.Ε και αντιμετώ¬ 
πισης ορισμένων προβλημάτων που ανακύπτουν κατά 
την εφαρμογή της διαδικασίας, 


11. την ανάγκη καταπολέμησης των φαινομένων κατα- 
στρατήγησης των διατάξεων του εν λόγω καθεστώτος 
και της συνεπεία αυτής απώλειας εσόδων από ΦΠΑ, 

12. το γεγονός ότι από τις διατάξεις της παρούσας 
απόφασης δεν προκαλείται δαπάνη για τον κρατικό 
προϋπολογισμό,, αποφασίζουμε: 

Άρθρο 1 

Πεδίο εφαρμογής 

Με την παρούσα απόφαση θεσπίζεται διαδικασία θέ¬ 
σης εμπορευμάτων σε ελεύθερη κυκλοφορία με απαλ¬ 
λαγή από ΦΠΑ και άμεση αποστολή σε άλλο Κράτος 
Μέλος της Ε.Ε. από: 

α. εισαγωγείς εγκατεστημένους στη χώρα μας, 
β. εισαγωγείς εγκατεστημένους σε άλλο Κράτος Μέ¬ 
λος της Ε.Ε. 

Άρθρο 2 

Όροι και προϋποθέσεις θέσης εμπορευμάτων σε 
ελεύθερη κυκλοφορία με απαλλαγή από Φ.Π.Α. και 
άμεση αποστολή σε άλλο Κράτος Μέλος της Ε.Ε. 

1. Με τους όρους, προϋποθέσεις, διαδικασίες και δια¬ 
τυπώσεις που καθορίζονται από τις διατάξεις του Κοι¬ 
νοτικού Τελωνειακού Κώδικα καν. (ΕΟΚ) αριθ. 2913/92 και 
των Διατάξεων Εφαρμογής του Κοινοτικού Τελωνειακού 
Κώδικα καν. (ΕΟΚ) αριθ. 2454/93, όπως ισχύουν και της 
παρούσας απόφασης επιτρέπεται η θέση εμπορευμάτων 
σε ελεύθερη κυκλοφορία από εισαγωγείς εγκατεστημέ¬ 
νους στη χώρα μας ή σε άλλο Κράτος Μέλος της Ε.Ε. 
με άμεση αποστολή σε Κράτος Μέλος της Ευρωπαϊκής 
Ένωσης, με απαλλαγή από την καταβολή του ΦΠΑ. 

Εξαιρούνται της ανωτέρω διαδικασίας τα προϊόντα 
που υπόκεινται σε Ειδικό Φόρο Κατανάλωσης (ΕΦΚ) 
σύμφωνα με τον Ν. 2960/2001. 

2. Κατά τη θέση των εμπορευμάτων σε ελεύθερη κυ¬ 
κλοφορία με άμεση αποστολή σε άλλο Κράτος Μέλος, 
εισπράττονται σύμφωνα με τις ισχύουσες διατάξεις 
της ενωσιακής νομοθεσίας οι εισαγωγικοί δασμοί με 
τους οποίους αυτά επιβαρύνονται και τηρούνται όλες 
οι απαιτούμενες προϋποθέσεις, διατυπώσεις, εγκρίσεις 
και διαδικασίες, όπως επίσης και τα μέτρα εμπορικής 
και αγροτικής πολιτικής που προβλέπονται από τις δι¬ 
ατάξεις της ενωσιακής νομοθεσίας. 

3. Οι τελωνειακός διατυπώσεις για τη θέση των εμπο¬ 
ρευμάτων σε ελεύθερη κυκλοφορία στη χώρα μας και 
άμεση αποστολή σε άλλο Κράτος Μέλος πραγματοποι¬ 
ούνται υπό την προϋπόθεση ότι: 

α. ο εγκατεστημένος στη χώρα μας εισαγωγέας δια¬ 
θέτει ΑΦΜΛ/ΙΕ3 στην Ελλάδα ή, 
β. ο εγκατεστημένος σε άλλο Κράτος Μέλος της Ευ- 
ρωπάίκής'Ενωσης εισαγωγέας διαθέτει ΑΦΜΛ/ΙΕδ στην 
Ελλάδα, μέσω ορισμού φορολογικού αντιπροσώπου. Ο 
ορισμός φορολογικού αντιπροσώπου πραγματοποιεί¬ 
ται σύμφωνα με τις εκάστοτε ισχύουσες διατάξεις της 
φορολογικής νομοθεσίας. 

4. Κατ’ εξαίρεση της ανωτέρω παραγράφου, οι τε¬ 
λωνειακός διατυπώσεις για τη θέση των εμπορευμά¬ 
των σε ελεύθερη κυκλοφορία στη χώρα μας και άμεση 
αποστολή σε άλλο Κράτος Μέλος από πρόσωπο εγκα¬ 
τεστημένο σε άλλο Κράτος Μέλος της Ε.Ε πραγματο¬ 
ποιούνται με την απόκτηση ΑΦΜ/Ν/ΙΕδ στη χώρα μας 
χωρίς τον ορισμό φορολογικού αντιπροσώπου με τους 
όρους και τις προϋποθέσεις που ορίζονται στο άρθρο 
3 της παρούσας. 

5. Τα εμπορεύματα, μετά τον έλεγχο για την τήρηση 
των τυχόν προβλεπόμενων απαγορευτικών ή περιορι¬ 
στικών μέτρων εισαγωγής, την είσπραξη των εισαγωγι¬ 
κών δασμών και την έκδοση, σύμφωνα με τις κείμενες 
διατάξεις, της άδειας παράδοσης, με ευθύνη του εν 
λόγω εισαγωγέα αποστέλλονται άμεσα στο άλλο Κρά¬ 
τος Μέλος. 

6. Κατά την τήρηση των διατυπώσεων για τη θέση 
των εμπορευμάτων σε ελεύθερη κυκλοφορία με άμεση 
αποστολή αυτών σε άλλο Κράτος Μέλος της Ευρωπα¬ 
ϊκής Ένωσης, η συμπλήρωση των θέσεων της διασάφη¬ 
σης εισαγωγής με τους κατάλληλους κωδικούς γίνεται 
σύμφωνα με τα Παραρτήματα 37 και 38 των Διατάξεων 
Εφαρμογής του Κοινοτικού Τελωνειακού Κώδικα (καν. 
αριθ. 2454/93 της Επιτροπής), όπως ισχύει και σύμφωνα 
με τις εκάστοτε εθνικές οδηγίες συμπλήρωσης αυτής. 

Άρθρο 3 

Όροι και προϋποθέσεις τήρησης τελωνειακών 
διατυπώσεων θέσης εμπορευμάτων σε ελεύθερη 

κυκλοφορία και άμεση αποστολή σε άλλο Κράτος 
Μέλος της Ε.Ε χωρίς τον ορισμό φορολογικού 
αντιπροσώπου 

Οι τελωνειακός διατυπώσεις κατά τη θέση εμπορευ¬ 
μάτων σε ελεύθερη κυκλοφορία και άμεση αποστολή σε 
άλλο Κράτος Μέλος της Ε.Ε από πρόσωπο εγκατεστη¬ 
μένο σε άλλο Κράτος Μέλος της Ε.Ε πραγματοποιούνται 
με την απόκτηση ΑΦΜ/Ν/ΙΕδ στη χώρα μας, χωρίς τον 
ορισμό φορολογικού αντιπροσώπου, υπό τις ακόλουθες 
προϋποθέσεις: 

1. Ο εγκατεστημένος σε άλλο Κράτος Μέλος εισαγω¬ 
γέας ή ο τελωνειακός του αντιπρόσωπος διαθέτει σχε¬ 
τική έγκριση από την αρμόδια Τελωνειακή Περιφέρεια. 
Η έγκριση χορηγείται με διοικητική πράξη του Προϊ¬ 
σταμένου της Τελωνειακής Περιφέρειας και σύμφωνα 
με τους όρους και τις προϋποθέσεις των παραγράφων 
2-5 του παρόντος άρθρου. 

2. Ο εγκατεστημένος σε άλλο Κράτος Μέλος εισαγω¬ 
γέας διαθέτει πιστοποιητικό ΑΕΟ που έχει εκδοθεί από 
τις αρμόδιες τελωνειακός αρχές του Κράτους Μέλος 
του τόπου εγκατάστασής του και θέτει εμπορεύμα¬ 
τα σε ελεύθερη κυκλοφορία στη χώρα μας με άμεση 
αποστολή σε άλλο Κράτος Μέλος της Ε.Ε κατ’ κτέλεση 
συμβατικών υποχρεώσεων για την πραγματοποίηση συ¬ 
νεχούς ροής εισαγωγών. 

3. Στην περίπτωση τελωνειακής αντιπροσώπευσης του 
εγκατεστημένου σε άλλο Κράτος Μέλος εισαγωγέα, ο 
τελωνειακός αντιπρόσωπος διαθέτει πιστοποιητικό ΑΕΟ 
που έχει εκδοθεί από τις αρμόδιες τελωνειακός αρχές 
της χώρας μας και ο εκπροσωπούμενος εγκατεστημέ¬ 
νος σε άλλο Κράτος Μέλος εισαγωγέας θέτει εμπο¬ 
ρεύματα σε ελεύθερη κυκλοφορία και άμεση αποστολή 
σε άλλο Κράτος Μέλος της Ευρωπαϊκής Ένωσης κατ’ 
εκτέλεση συμβατικών υποχρεώσεων για την πραγματο¬ 
ποίηση συνεχούς ροής εισαγωγών. Σε περίπτωση τελω- 
νειακής αντιπροσώπευσης, η έγκριση του Προϊσταμένου 
της Τελωνειακής Περιφέρειας εκδίδεται στο όνομα του 
τελωνειακού αντιπροσώπου. 

4. Για τη χορήγηση της ανωτέρω έγκρισης απαιτείται 
υποβολή αίτησης στην Τελωνειακή Περιφέρεια που έχει 
υπό την εποπτεία της το αρμόδιο τελωνείο εισαγωγής 
σύμφωνα με το Παράρτημα της παρούσας. Η έγκριση 
χορηγείται εντός πέντε (5) εργάσιμων ημερών από την 


υποβολή της αίτησης κατόπιν ελέγχου του πιστοποιη¬ 
τικού ΑΕΟ μέσω της βάσης δεδομένων των ΑΕΟ. 

Για τις Τελωνειακός Πειριφέρειες που δεν διαθέτουν 
πρόσβαση στη βάση δεδομένων των ΑΕΟ, ο έλεγχος 
του πιστοποιητικού πραγματοποιείται σε συνεργασία 
με την Τελωνειακή Περιφέρεια που διαθέτει πρόσβαση 
στη βάση δεδομένων. 

5. Η έγκριση ανακαλείται σε περίπτωση ανάκλησης 
του πιστοποιητικού ΑΕΟ ή σε περίπτωση όπου ο ει¬ 
σαγωγέας ή ο τελωνειακός του αντιπρόσωπος έχουν 
υποπέσει σε σοβαρές παραβάσεις της τελωνειακής ή 
φορολογικής νομοθεσίας. 

Οι αρμόδιες Τελωνειακός Περιφέρειες χορήγησης της 
έγκρισης παρακολουθούν την συμμόρφωση των συγκε¬ 
κριμένων εισαγωγέων και τελωνειακών αντιπροσώπων 
με τις τελωνειακός απαιτήσεις και διαδικασίες, τηρούν 
φάκελο με τα σχετικά στοιχεία και προβαίνουν άμεσα 
στην ανάκληση της έγκρισης σε περίπτωση διαπίστω¬ 
σης των ανωτέρω παραβάσεων ενημερώνοντας σχετικά 
τις τελωνειακός αρχές της χώρας. 

Αρθρο 4 

Όροι και προϋποθέσεις απαλλαγής του φόρου 
προστιθεμένης αξίας κατά τη θέση εμπορευμάτων σε 
ελεύθερη κυκλοφορία και άμεση αποστολή σε άλλο 
Κράτος-Μέλος της Ε.Ε 

Για την απαλλαγή του φόρου προστιθεμένης αξίας 
κατά τη θέση εμπορευμάτων σε ελεύθερη κυκλοφορία 
και άμεση αποστολή σε άλλο Κράτος-Μέλος της Ε.Ε 
απαιτείται: 

Α. Θέση εμπορευμάτων σε ελεύθερη κυκλοφορία με 
άμεση αποστολή σε άλλο Κράτος Μέλος της Ε.Ε από 
εισαγωγείς εγκατεστημένους στη χώρα μας 
α. ο εισαγωγέας (διασαφιστής) να είναι υποκείμενος 
στο ΦΠΑ και να διαθέτει ΑΦΜΛ/ΙΕ5 στην Ελλάδα. 

β. ο αγοραστής των εμπορευμάτων, προς τον οποίο 
αυτά αποστέλλονται, εγκατεστημένος σε άλλο Κράτος- 
Μέλος, να είναι υποκείμενος στο ΦΠΑ και να διαθέτει 
ΑΦΜ/Ν/ΙΕ3. 

γ. επαλήθευση της εγκυρότητας και της ισχύος των 
ΑΦΜΛ/ΙΕ8 που δηλώνονται στη θέση 44 της διασάφησης 
εισαγωγής. 

δ. τιμολόγιο, βάσει του οποίου δηλώνεται στη διασά¬ 
φηση θέσης σε ελεύθερη κυκλοφορία, η δασμολογητέα 
αξία των εισαγομένων εμπορευμάτων σύμφωνα με τις 
ισχύουσες κοινοτικές διατάξεις. Επί του τιμολογίου ανα¬ 
γράφονται τα πλήρη στοιχεία του εισαγωγέα. 

ε. τιμολόγιο πώλησης, το οποίο εκδίδει ο εισαγωγέας, 
προ της έκδοσης της άδειας παράδοσης των εισα- 
γομένων εμπορευμάτων από το τελωνείο, στο οποίο 
θα αναγράφονται, πέραν των άλλων, ο ΑΦΜ/Ν/ΙΕδ του 
εισαγωγέα - πωλητή, ο ΑΦΜ/Ν/ΙΕδ του αγοραστή και ο 
τόπος εγκατάστασης αυτού, ο τόπος παράδοσης των 
εμπορευμάτων, το είδος και η ποσότητα των αποστελ- 
λομένων σε άλλο Κράτος Μέλος εμπορευμάτων. 

στ. συμβόλαιο μεταφοράς ή άλλο έγγραφο μεταφοράς 
(φορτωτική) μέχρι το Κράτος - Μέλος προορισμού. 

ζ. ο εισαγωγέας να μην έχει διαπράξει σοβαρές ή κατ’ 
επανάληψη παραβάσεις της τελωνειακής ή φορολογικής 
νομοθεσίας. 

Β. Θέση εμπορευμάτων σε ελεύθερη κυκλοφορία με 
άμεση αποστολή σε Κράτος Μέλος της Ε.Ε από εισα¬ 
γωγείς εγκατεστημένους σε άλλο Κράτος Μέλος 

α. ο εισαγωγέας (διασαφιστής) να είναι υποκείμενος 
στο ΦΠΑ και να διαθέτει ΑΦΜ/Ν/ΙΕ3 στην Ελλάδα, μέσω 
ορισμού φορολογικού αντιπροσώπου. Δεν απαιτείται 
ορισμός φορολογικού αντιπροσώπου υπό την προϋ¬ 
πόθεση ότι ο εγκατεστημένος σε άλλο Κράτος Μέλος 
εισαγωγέας διαθέτει την έγκριση του άρθρου 3 της 
παρούσας. 

β. ο αγοραστής των εμπορευμάτων, προς τον οποίο 
αυτά αποστέλλονται, εγκατεστημένος σε άλλο Κράτος- 
Μέλος, να είναι υποκείμενος στο ΦΠΑ και να διαθέτει 
ΑΦΜ/νίΕδ. 

γ. επαλήθευση της εγκυρότητας και της ισχύος των 
ΑΦΜΛ/ΙΕ3 που δηλώνονται στη θέση 44 της διασάφησης 
εισαγωγής. 

δ. τιμολόγιο, βάσει του οποίου δηλώνεται στη διασά¬ 
φηση θέσης σε ελεύθερη κυκλοφορία, η δασμολογητέα 
αξία των εισαγομένων εμπορευμάτων σύμφωνα με τις 
ισχύουσες κοινοτικές διατάξεις. Επί του τιμολογίου ανα¬ 
γράφονται τα πλήρη στοιχεία του εισαγωγέα. 

ε. σε περίπτωση που τα αγαθά μετά την εισαγωγή 
τους, αποστέλλονται σε Κράτος Μέλος διαφορετικό 
από το Κράτος Μέλος εγκατάστασης του εισαγωγέα, 
τιμολόγιο πώλησης που εκδίδεται από τον εισαγωγέα 
εγκατεστημένο σε άλλο Κράτος Μέλος. Στο εν λόγω 
τιμολόγιο αναγράφονται, εκτός από τον ΑΦΜΛ/ΙΕδ που 
έχει λάβει ο κοινοτικός εισαγωγέας στο Κράτος Μέλος 
εγκατάστασης του, τόσο ο ΑΦΜ/Ν/ΙΕδ που έλαβε ο εν 
λόγω εισαγωγέας στην Ελλάδα, όσο και ο ΑΦΜ/νίΕδ 
του αγοραστή στο Κράτος Μέλος τελικού προορισμού 
των αγαθών, καθώς και τα πλήρη στοιχεία αυτών. Οι εν 
λόγω ΑΦΜ πρέπει να είναι εν ισχύ και να επαληθεύονται 
κατά τα ανωτέρω οριζόμενα στην περίπτωση γ. 

στ. συμβόλαιο μεταφοράς ή άλλο έγγραφο μεταφοράς 
(φορτωτική) μέχρι το Κράτος - Μέλος προορισμού. 

Σε περίπτωση που ο εγκατεστημένος στο άλλο Κρά- 
τος-Μέλος εισαγωγέας -εταιρεία πρόκειται να μεταφέ¬ 
ρει τα εμπορεύματα μετά τη θέση τους σε ελεύθερη 
κυκλοφορία με ίδια μεταφορικά μέσα, απαιτείται βε¬ 
βαίωση στην οποία αναγράφονται η πρόθεση της για 
μεταφορά των εμπορευμάτων με ίδια μέσα καθώς και 
τα κατωτέρω: 

- στοιχεία μεταφορικού μέσου (μάρκα, τύπος, κυβι¬ 
σμός, αριθμός κυκλοφορίας) 

- στοιχεία οδηγού (ονοματεπώνυμο, αριθμός διαβα- 
τηρίου-επισυνάπτεται φωτοτυπία του διαβατηρίου με 
τη φωτογραφία) 

- τόπος προορισμού (πλήρης ταχυδρομική διεύθυνση). 

ζ. ο εισαγωγέας να μην έχει διαπράξει σοβαρές ή 

κατ'επανάληψη παραβάσεις της τελωνειακής ή φορο¬ 
λογικής νομοθεσίας. 

Τα υπό στοιχεία δ, ε και στ δικαιολογητικά των ανω¬ 
τέρω Α'και Β' παραγράφων θα δηλώνονται επί της 
διασάφησης εισαγωγής και θα εκδίδονται πριν από 
τη φόρτωση των εμπορευμάτων επί του μεταφορικού 
μέσου και οπωσδήποτε προ της απομάκρυνσης αυτών 
από τους χώρους που βρίσκονται κατά τη θέση τους 
σε ελεύθερη κυκλοφορία. 

Το αρμόδιο τμήμα ελέγχει, τα σχετικά δικαιολογητικά, 
τόσο ως προς την έκδοσή τους όσο και ως προς το πε¬ 
ριεχόμενό τους και τα τηρεί στο αρχείο της υπηρεσίας 
για το χρονικό διάστημα τελωνειακής παρακολούθησης 
των εμπορευμάτων που έχουν παραληφθεί με απαλλαγή 
από ΦΠΑ. 


Άρθρο 5 

Όροι και προϋποθέσεις οριστικοποίησης της 
απαλλαγής του φόρου προστιθεμένης αξίας κατά 
τη θέση εμπορευμάτων σε ελεύθερη κυκλοφορία και 
άμεση αποστολή σε άλλο Κράτος-Μέλος της Ε.Ε. 

Για την οριστικοποίηση της απαλλαγής από το φόρο 
προστιθεμένης αξίας λόγω άμεσης αποστολής των 
εισαγομένων εμπορευμάτων σε άλλο Κράτος Μέλος 
απαιτείται: 

Α. Θέση εμπορευμάτων σε ελεύθερη κυκλοφορία με 
άμεση αποστολή σε άλλο Κράτος Μέλος της Ε.Ε. από 
εισαγωγείς εγκατεστημένους στη χώρα μας 
α. αντίγραφο του οικείου παραστατικού της μεσολα- 
βούσας τράπεζας από το οποίο θα προκύπτει η κατα¬ 
βολή του αντιτίμου της αξίας του τιμολογίου πώλησης. 
Οι ενδοκοινοτικές συναλλαγές που έπονται της θέσης 
εμπορευμάτων σε ελεύθερη κυκλοφορία πραγματοποι¬ 
ούνται υποχρεωτικά μέσω τραπεζικού ιδρύματος. 

β. αντίγραφο του ανακεφαλαιωτικού πίνακα ενδοκοι¬ 
νοτικών παραδόσεων της οικείας περιόδου, στον οποίο 
είναι καταχωρημένη η συγκεκριμένη συναλλαγή. 

Αντίγραφο του ανακεφαλαιωτικού πίνακα ενδοκοινο¬ 
τικών παραδόσεων προσκομίζεται στο αρμόδιο Τελω¬ 
νείο εισαγωγής το αργότερο εντός προθεσμίας είκοσι 
(20) ημερών μετά την ημερομηνία λήξης της προθεσμί¬ 
ας υποβολής του στις αρμόδιες φορολογικές αρχές, 
με αίτηση του διασαφηστή στην οποία αναγράφεται 
η αντιστοιχία των διασαφήσεων εισαγωγής τις οποίες 
αφορούν. 

Η ανωτέρω προθεσμία δύναται να παραταθεί κατά 
πέντε (5) ημέρες με απόφαση του Προϊσταμένου του 
τελωνείου εισαγωγής εφόσον ο ενδιαφερόμενος ει¬ 
σαγωγέας αποδείξει ότι η μη προσκόμιση των δικαιο- 
λογητικών οφείλεται σε λόγους τυχαίου γεγονότος ή 
ανωτέρας βίας. 

γ. αντίγραφο της Δήλωσης ΙΝΤΒΑ3ΤΑΤ Αποστολής, 
στην οποία είναι καταχωρημένη η συγκεκριμένη συναλ¬ 
λαγή, με τις αντίστοιχες βεβαιώσεις παραλαβής της, 
εφόσον υπάρχει υποχρέωση υποβολής της σύμφωνα 
με τις ισχύουσες διατάξεις. 

Β. Θέση εμπορευμάτων σε ελεύθερη κυκλοφορία με 
άμεση αποστολή σε Κράτος Μέλος της Ε.Ε από εισα¬ 
γωγείς εγκατεστημένους σε άλλο Κράτος Μέλος 
α. αντίγραφο του Ανακεφαλαιωτικού Πίνακα Ενδο¬ 
κοινοτικών Παραδόσεων, της οικείας περιόδου, στον 
οποίο είναι καταχωρημένη η συγκεκριμένη συναλλαγή. 

Αντίγραφο του ανακεφαλαιωτικού πίνακα ενδοκοινο¬ 
τικών παραδόσεων προσκομίζεται στο αρμόδιο Τελω¬ 
νείο εισαγωγής το αργότερο εντός προθεσμίας είκοσι 
(20) ημερών μετά την ημερομηνία λήξης της προθεσμί¬ 
ας υποβολής του στις αρμόδιες φορολογικές αρχές, 
με αίτηση του διασαφηστή στην οποία αναγράφεται 
η αντιστοιχία των διασαφήσεων εισαγωγής τις οποίες 
αφορούν. 

Η ανωτέρω προθεσμία δύναται να παραταθεί κατά 
πέντε (5) ημέρες με απόφαση του Προϊσταμένου του 
τελωνείου εισαγωγής εφόσον ο ενδιαφερόμενος ει¬ 
σαγωγέας αποδείξει ότι η μη προσκόμιση των δικαιο- 
λογητικών οφείλεται σε λόγους τυχαίου γεγονότος ή 
ανωτέρας βίας. 

β. αντίγραφο της Δήλωσης ΙΝΤΒΑδΤΑΤ αποστολής, 
στην οποία είναι καταχωρημένη η συγκεκριμένη συναλ¬ 
λαγή, με τις αντίστοιχες βεβαιώσεις παραλαβής της, 

εφόσον υπάρχει υποχρέωση υποβολής της σύμφωνα 
με τις ισχύουσες διατάξεις. 

Η διασάφηση θέσης σε ελεύθερη κυκλοφορία με 
απαλλαγή ΦΠΑ και άμεση αποστολή σε άλλο Κράτος 
Μέλος θεωρείται τακτοποιημένη εφόσον το αρμόδιο 
Τελωνείο εισαγωγής συσχετίσει και επαληθεύσει τα 
στοιχεία του παρόντος άρθρου με τα στοιχεία του άρ¬ 
θρου 4. 

Άρθρο 6 

Παραβάσεις - Κυρώσεις 

1. Σε περίπτωση που διαπιστώνεται από έλεγχο της 
τελωνειακής ή φορολογικής αρχής ότι τα εμπορεύματα 
που τέθηκαν σε ελεύθερη κυκλοφορία με απαλλαγή 
από ΦΠΑ λόγω άμεσης αποστολής σε άλλο Κράτος- 
Μέλος δεν έχουν αποσταλεί άμεσα στο συγκεκριμένο 
Κράτος Μέλος αλλά παραμένουν ή έχουν αναλωθεί στο 
εσωτερικό της χώρας, ο ΦΠΑ κατά την εισαγωγή που 
έτυχε απαλλαγής καθίσταται άμεσα απαιτητός και ει- 
σπράττεται σύμφωνα με τις διατάξεις της ισχύουσας 
τελωνειακής νομοθεσίας. Περαιτέρω εφαρμόζονται οι 
διατάξεις των άρθρων 142 παρ. 2,155 και επόμενα του 
Ν. 2960/2001, εφόσον συντρέχει περίπτωση. 

Ο φορολογικός αντιπρόσωπος του εγκατεστημένου 
σε άλλο Κράτος-Μέλος εισαγωγέα καθίσταται αλληλέγ¬ 
γυα και εις ολόκληρον υπεύθυνος με τον υπόχρεο στο 
φόρο εισαγωγέα για την καταβολή του ΦΠΑ. 

2. Πέραν των ανωτέρω, ο Προϊστάμενος του Τελω¬ 
νείου με απόφασή του δεν επιτρέπει στο παραβάτη 
εισαγωγέα (διασαφιστή) τη διενέργεια μεταγενέστερων 
τελωνισμών εμπορευμάτων σε ελεύθερη κυκλοφορία με 
άμεση αποστολή αυτών σε άλλο Κράτος-Μέλος. 

Η απαγόρευση αυτή ισχύει για όλα τα τελωνεία της 
χώρας προς τα οποία κοινοποιείται η ανωτέρω απόφα¬ 
ση με μέριμνα του τελωνείου που την εξέδωσε. 


3. Σε περίπτωση παρέλευσης της προθεσμίας της 
περίπτωσης β της παραγράφου Α και της περίπτωσης 
α της παραγράφου Β του άρθρου 5 της παρούσας χω¬ 
ρίς να προσκομιστούν τα προβλεπόμενα δικαιολογητι- 
κά στοιχεία καθώς και σε περίπτωση αποστολής των 
εμπορευμάτων σε Κράτος Μέλος διαφορετικό από το 
δηλωθέν επί του τελωνειακού παραστατικού Κράτος 
Μέλος προορισμού: 

α. επιβάλλεται πρόστιμο 300 ευρώ ανά τελωνειακό 
παραστατικό εισαγωγής, βάσει του άρθρου 147 παρά¬ 
γραφος 2 του Εθνικού Τελωνειακού Κώδικα Ν. 2960/2001, 

β. ενημερώνεται η αρμόδια ΕΛ.Υ.Τ. ώστε να πραγμα¬ 
τοποιηθεί άμεσα εκ των υστέρων έλεγχος προκειμένου 
να διαπιστωθεί η πραγματοποίηση της ενδοκοινοτικής 
συναλλαγής και τακτικοί περιοδικοί έλεγχοι εντάσσο¬ 
νται στον προγραμματισμό εκ των υστέρων ελέγχων 
της ΕΛ.Υ.Τ για τους συγκεκριμένους εισαγωγείς και 

γ. ενημερώνονται οι αρμόδιες Δ/νσεις της ΚΎ της Γεν. 
Διεύθυνσης Τελωνείων και Ε.Φ.Κ. 

Αρθρο 7 

Καταργούμενες διατάξεις 

Με την έναρξη της παρούσας καταργούνταί: 

- το Μέρος Α της αριθ. Τ. 10440/1923/Α0019/24.11.1993 
Α.Υ.Ο, όπως έχει τροποποιηθεί με την αριθ. Δ. 1163/678/ 
Ε0017/30.08.2001 Α.Υ.Ο (ΦΕΚ Β' 1173) και 

- η αριθ. 5014486/1716/Α0019/07.04.2009 Α.Υ.Ο, όπως έχει 
τροποποιηθεί με την αριθ. Δ17Ε 5004419 ΕΞ/24.01.2012 
Α.Υ.Ο. (ΦΕΚ Β' 471). 

Αρθρο 8 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

ΠΑΡΑΡΤΗΜΑ 


ΑΙΤΗΣΗ 

ΘΕΣΗ ΕΜΠΟΡΕΥΜΑΤΩΝ ΣΕ ΕΛΕΥΘΕΡΗ ΚΥΚΛΟΦΟΡΙΑ 
ΜΕ ΑΠΑΛΛΑΓΗ ΦΠΑ ΚΑΙ ΑΜΕΣΗ ΑΠΟΣΤΟΛΗ ΣΕ ΑΛΛΟ ΚΜ ΤΗΣ Ε.Ε 
ΧΩΡΙΣ ΤΟΝ ΟΡΙΣΜΟ ΦΟΡΟΛΟΓΙΚΟΥ ΑΝΤΙΠΡΟΣΩΠΟΥ 

ΕΠΩΝΥΜΙΑ. : 

ΤΑΧΥΔΡΟΜΙΚΗ Δ/ΝΣΗ. 

ΣΤΟΙΧΕΙΑ ΕΠΙΚΟΙΝΩΝΙΑΣ 

(Τηλ, Γ&χ, Ε-ηιαίΙ). 

ΚΡΑΤΟΣ ΜΕΛΟΣ 

ΕΓΚΑΤΑΣΤΑΣΗΣ ΑΙΤΟΥΝΤΟΣ. 

ΕΟΚΙ. : 

ΑΦΜ. : 

ΠΙΣΤΟΠΟΙΗΤΙΚΟ ΑΕΟ. 

(Αριθ. πιστοποιητικού, 
ημερ/νια έναρξης) 

ΣΥΜΒΑΣΗ 

ΠΡΑΓΜΑΤΟΠΟΙΗΣΗΣ ΕΙΣΑΓΩΓΩΝ.... 

ΤΕΛΩΝΕΙΟ ΕΙΣΑΓΩΓΗΣ. : 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 9 Ιανουάριου 2015 

Η Γενική Γραμματέας 
Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.βί.9Γ - β-πιαϊΙ: ννβόπΐ3δ1βΓ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο Ο 1202101 1 50008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































